**SPRÁVA**

**O VÝCHOVNO-VZDELÁVACEJ ČINNOSTI, JEJ VÝSLEDKOCH**

 **A PODMIENKACH ŠKOLY ZA ŠKOLSKÝ ROK 2016/2017**

**Prerokované na pedagogickej rade školy**

Dňa: 31.8.2017

**Predkladá:** ....................................

 Mgr. Adriana Naďová

 riaditeľka ZŠ s MŠ Hraň

**Vyjadrenie rady školy:**

Rada školy odporúča zriaďovateľovi obce Hraň schváliť správu o výchovno-vzdelávacej činnosti ZŠ s MŠ Hraň za školský rok 2016/2017

.............................................

Mgr. Vladimír Juroš

Podpredseda RŠ ZŠ s MŠ Hraň

**Stanovisko zriaďovateľa:**

Obec Hraň

Správu o výsledkoch a podmienkach výchovno-vzdelávacej činnosti ZŠ s MŠ Hraň

za školský rok 2016/2017

**schvaľuje - neschvaľuje**

...........................................................

Ing. Helena Zuskáčová

starostka obce Hraň

**Správa je vypracovaná v zmysle:**

1. Vyhlášky Ministerstva školstva SR č. 9/2006 Z.z. zo 16. 12.2005 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.

2. Metodické usmernenie MŠ SR č. 10/2006-R k vyhláške MŠ SR č. 9/2006 Z.z.

3. Programu aScAgenda

4. Plánov školy a ich vyhotovení

1. **ZÁKLADNÉ IDENTIFIKAČNÉ ÚDAJE /** **§ 2. ods. 1 a:**

|  |  |
| --- | --- |
| **Názov školy** | Základná škola s materskou školou |
| **Adresa školy** | Ulica SNP č. 446/178, 076 03 Hraň |
| **Telefón** | 056 6790013 |
| **E-mail školy** | zs-hran@post.sk |
| **Internetová stránka školy** | [www.zshran](http://www.zshran).edupage.sk |
| **Zriaďovateľ** | Obec Hraň |
| **Adresa zriaďovateľa** | Ulica SNP č. 165, 076 03 Hraň |

1. **ÚDAJE O VEDÚCICH ZAMESTNANCOCH ŠKOLY:**

|  |  |  |
| --- | --- | --- |
| **Funkcia:** | **Meno, priezvisko, titul:** | **Telefón:** |
| Riaditeľ | Adriana Naďová, Mgr. | 056/6790013 |
| Zástupca riaditeľa pre MŠ |  | 056/6790058 |
| Vedúca školskej jedálne | Renáta Girmanová | 056/6790058 |

 **3. ÚDAJE O RADE ŠKOLY**

 Rada školy pri ZŠ s MŠ v Hrani, bola ustanovená v zmysle § 24 zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. Funkčné obdobie začalo ustanovujúcim zasadnutím dňa ..........................na obdobie 4 rokov.

**Členovia rady školy**

|  |  |  |
| --- | --- | --- |
| **P.č.** | **Meno, priezvisko, titul členov rady školy** | **Volený/delegovaný za** |
| 1. | Juroš Vladimír, Mgr. | zriaďovateľa |
| 2. | Jurošová Beáta, Mgr. | pedagogických zamestnancov |
| 3. | Naď Andrej, Mgr. | pedagogických zamestnancov |
| 4. | **Tomková Lívia, Mgr.****predseda RŠ** | pedagogických zamestnancov |
| 5. | Mária Fajdelová | za prevádzkových zamestnancov |
| 6. | Ivana Andorková | za rodičov MŠ |
| 7. | Lešová Miriam | za rodičov ZŠ |
| 8. | Pustaiová Jana | za rodičov ZŠ  |
| 9.  | Seligová Petra | za rodičov ZŠ |

 **4. INÉ POTRADNÉ ORGÁNY ŠKOLY:**

**Poradné orgány riaditeľa školy a ich funkcia:**

- **Pedagogická rada** – vyjadruje sa ku všetkým úlohám školy a rozhodnutiam riaditeľa školy, k ŠkVP, k organizácii, plánu práce, klasifikácii a hodnoteniu žiakov, komisionálnym a opravným skúškam, pochvalám a pokarhaniam, k zníženiu známky, k vnútornému poriadku školy, k zásadným otázkam výchovy a vzdelávania, spôsobu hodnotenia, preradeniu žiaka, hodnoteniu výchovno-vzdelávacích výsledkov.

- **Metodické združenie** – zabezpečujú plnenie odborných a metodických úloh v daných predmetoch. Vedúca MZ je Mgr. Darina Kujbušová (ZŠ s MŠ Novosad).

**Samosprávne orgány**

- **Rada školy** - vyjadruje sa a presadzuje verejné záujmy a záujmy rodičov, pedagogických zamestnancov a ďalších zamestnancov školy v oblasti výchovy a vzdelávania. Plní tiež funkciu verejnej kontroly práce vedúcich zamestnancov tejto školy.

 **5. ÚDAJE :**

 Školský rok začal 1. septembra 2016 a skončil 31. augusta 2017. Vyučovanie začalo 5. septembra 2016 a skončilo 30. júna 2017.

 **Školský vzdelávací program** – od 1. septembra nastali zmeny v rámcovom učebnom pláne tretieho ročníka.

 Začalo sa zase prvým ročníkom v šk. roku 2015/2016. Základ tvorí 20 vyučovacích hodín, voliteľné sú len 2 hodiny v prvom ročníku. Učitelia zvolili voliteľné premety – rozšírenie hodín MAT o jednu vyučovaciu hodinu a 1voliteľnú hodinu ANJ. V šk. roku 2016/2017 sa pokračovalo zmenami v druhom ročníku. Základ tvorí 20 vyučovacích hodín, voliteľné boli 3 hodiny v druhom ročníku. Učitelia zvolili voliteľné premety – rozšírenie hodín MAT o jednu vyučovaciu hodinu a 1voliteľnú hodinu ANJ, 1 voliteľnú hodinu informatiky.

 V  šk. roku 2017/2018 v rámcovom učebnom pláne základ tvorí 23 vyučovacích hodín, voliteľné sú 2 hodiny v treťom ročníku. Učitelia zvolili voliteľné premety – rozšírenie hodín SJL o jednu vyučovaciu hodinu a rozšírenie hodín PDA o jednu vyučovaciu hodinu.

**5.1. Počet žiakov v škole § 2. ods. 1 b**

K 15.9.2016 bolo evidovaných v našej škole 53 žiakov , ku koncu roka už len 51 žiakov.

|  |  |  |  |
| --- | --- | --- | --- |
| Ročník | Počet žiakov k 15.9.2016 | Počet žiakov k 30.6.2016 | Triedny učiteľ |
| I. | 15 | 15 | Mgr. Beáta Jurošová |
| II.  | 16 | 15 | Mgr. Adriana Naďová |
| III. | 16 | 15 | Mgr. Andrej Naď |
| IV. | 6 | 6 | Mgr. Ingrid Schnellyová  |

Z celkového počtu žiakov 53 boli štyria žiaci so špeciálnymi výchovno-vzdelávacími potrebami (ŠVVP).

Súčasťou školy bol:

* **Školský klub detí a mládeže**, v ktorom pracovali deti v jednom oddelení. Počet prihlásených žiakov bol 20 žiakov, na konci roka stúpol počet na 24 žiakov.

**5.2. Údaje o počte zapísaných žiakov § 2. ods. 1 c**

 Dňa 5.apríla 2017 sa uskutočnil zápis detí do 1. ročníka našej základnej školy. Zapísalo sa 18 nových detí.

**5.3. Údaje o prospechu, správaní, dochádzke** **§ 2. ods. 1 e**

 Hlavnou úlohou školy bolo ako po každý rok, viesť žiakov k efektívnemu osvojovaniu a získavaniu vedomostí a zručností - teraz už aj za pomoci modernej techniky, naučiť ich systematicky pracovať a aktívne sa pripravovať, vedieť sa orientovať v množstve informácií, výchova k pravde, mravnosti, úcte k starším, ochrane zdravia, lásky k svojmu rodisku a vlasti, výchova k náboženskej a rasovej znášanlivosti, podpora zdravého spôsobu života, podpora športových, kultúrnych aktivít žiakov, mimoškolskej a záujmovej činnosti a udržanie si dobrého mena školy.

Učivo bolo vo všetkých ročníkoch a predmetoch prebraté načas podľa **časovo-tematických plánov**, ktoré si pedagógovia musia vypracovať na začiatku každého šk. roka do 15. septembra. Pri ich vypracovávaní musia vychádzať z predpísaných učebných osnov a štandardov, ktoré obsahujú, čo všetko má žiak daného ročníka v danom predmete ovládať.

 Do časovo-tematických plánov si museli učitelia povinne zakomponovať, kedy budú na hodinách učiť prvky (jednotlivé kompetencie, ktoré si majú osvojiť žiaci v daných ročníkoch):

* **Dopravná výchova – výchova k bezpečnosti v cestnej premávke**
* **Osobnostný a sociálny rozvoj**
* **Environmentálna výchova -ENV**
* **Mediálna výchova**
* **Multikultúrna výchova**
* **Ochrana života a zdravia**
* **Tvorba projektu a prezentačné zručnosti**
* **Regionálna výchova a tradičná ľudová kultúra**
* **Finančná gramotnosť**

Do vyučovacieho procesu sa učitelia usilovali vnášať rôzne formy práce. Okrem klasickej hodiny sa využívali formy predĺženého výkladu pre slabších žiakov, práce vo dvojiciach, skupinová práca, didaktické hry, päťminútovky, vypracovávanie projektov, práca s počítačom atď. Miesto súťaživosti boli žiaci vedení viac k tímovej spolupráci.

 V rámci vyučovania sa uskutočňovali rôzne besedy, súťaže, výchovné koncerty, poznávacie exkurzie a vychádzky do okolia.

**5.3 a) *Prospech žiakov***

Metodický pokyn MŠ SR č.22/2011 na hodnotenie žiakov základnej školy upravuje hodnotenie prospechu a správania žiakov a preto je prospech žiakov nasledovný.

**Hodnotenie 1. - 4. ročník**

|  |  |  |  |  |  |
| --- | --- | --- | --- | --- | --- |
| **TRIEDA** | **POČET ŽIAKOV** | **PROSPELI** | **NEPROSPELI** | **NEHODNOTENÍ** | **ROČNÍK****budú opakovať** |
| I. | 15 | 13 | 0 | 2 | 2 |
| II. | 16 | 13 | 0 | 3 | 2 |
| III. | 16 | 15 | 0 | 1 | 0 |
| IV. | 6 | 5 | 1 | 0 | 1 |

Nehodnotení žiaci sú z dôvodu dlhodobého pobytu v zahraničí s rodičmi, alebo prestupu na inú školu v priebehu školského roka.

**5.3 b) *Správanie žiakov***

Správanie žiakov na škole bolo v súlade s Vnútorným poriadkom školy, v 1.polroku mali zníženú známku zo správania traja žiaci za neospravedlnené hodiny aj kôli správaniu sa voči učiteľom a spolužiakom. V 2. polroku kvôli neospravedlneným hodinám mali dvaja žiaci 2 zo správania . Znížené známky zo správania boli schválené pedagogickou radou. Zákonní zástupcovia žiakov boli priebežne informovaní, no i napriek tomu nedošlo k zlepšeniu dochádzky žiakov do školy.

**5.3 c) *Dochádzka žiakov***

|  |  |  |  |  |  |  |  |
| --- | --- | --- | --- | --- | --- | --- | --- |
| **Trieda** | **Počet žiakov** | **Vymeškané hod. spolu** | **Priemer na žiaka** | **Osprav.** **spolu** | **Priemer na žiaka** | **Neosprav.****spolu** | **Priemer na žiaka** |
| **I.A** | **15** | **795** | **53** | **770** | **51,33** | **25** | **1,66** |
| **II.A** | **16** | **1903** | **118,93** | **1047** | **65,43** | **856** | **53,5** |
| **III.A** | **16** | **1574** | **98,37** | **1424** | **89** | **150** | **9,37** |
| **IV.A** | **6** | **695** | **115,83** | **621** | **103,5** | **74** | **12,33** |

Neospravedlnené hodiny sú z dôvodu odcestovania žiakov do zahraničia so súhlasom riaditeľky školy a nedoručenia potvrdenia zo školy v zahraničí, ktorú tam navštevujú / dotýka sa to žiaka Ladislava Baloga/, ale aj z neospravedlnenej neúčasti na vyučovaní v priebehu školského roka.

**6. ODBORY A UČEBNÉ PLÁNY /** **§ 2. ods. 1 f/:**

 Od 1. septembra 2016 výchovno-vzdelávacia činnosť školy vychádzala z vypracovaného plánu školy, ktorý akceptoval požiadavky POP MŠ SR, nového školského zákona. Žiaci 1.-4. ročníka postupovali v súlade so zákonom č.245/2008 podľa vypracovaného Školského vzdelávacieho programu pod názvom „Zbierame zrnká múdrosti“.

 1. **ročník** -inovovaný ISCED 1

*posilnili sa povinný predmet -* MAT – jedna vyuč. hodina

*voliteľný predmet* - ANJ- jedna vyuč. hod.

  **2. ročník-** inovovaný ISCED 1

*posilnili sa povinný predmet* -MAT – jedna vyuč. hodina

 *voliteľné povinné predmety –* ANJ – jedna vyuč. hodina

 Informatika - jedna vyuč. hodina

 **3. ročník -** inovovaný ISCED

*posilnili sa povinný predmet* -SJL – jedna vyuč. hodina

 PDA – jedna vyuč. hodina

 **4. ročník – pokračuje podľa starého ISCED 1**

 **4. ročník** - *posilnili sa povinné predmety*

 z oblasti Jazyk a komunikácia - Slovenský jazyk a literatúra – 3 hodiny

 z oblasti Matematika a práca s informáciami – Matematika – 1 hodina

 z oblasti príroda a spoločnosť - Prírodoveda – 1 hodina

**Štruktúra tried:**

|  |  |  |  |
| --- | --- | --- | --- |
|  | **Počet tried** | **Počet žiakov** | **Počet individuálne integrovaných** |
| **Nultého ročníka** | **0** | **0** | **0** |
| **Prvého ročníka** | **1** | **15** | **0** |
| **Bežných tried** | **3** | **38** | **4** |
| **Špeciálnych tried** | **0** | **0** | **0** |
| **Pre nadaných** | **0** | **0** | **0** |
| **Spolu** | **4** |  **53** | **4** |

**7. Údaje o zamestnancoch školy /** **§ 2. ods. 1 g**

 V školskom roku 2015/2016 v základnej škole pracovalo spolu 9 zamestnancov. Jedna vychovávateľka školského klubu detí, jedna ekonómka, jeden školník - údržbár, 1 upratovačka, 5 učiteľov. Zo 6 pedagogických zamestnancov sú 3 ženy a 5 muži .

|  |  |  |  |
| --- | --- | --- | --- |
| Pedagogickí zamestnanci -spolu | 7 | Nepedagogickí zamestnanci | 3 |
|  kvalifikovaní pedag. zamestnanci | 4 |
| nekvalifikovaní pedag. zamestnanci |  |
| farári | 2 |
| vychovávateľka ŠKD | 1 |

**8. Odbornosť vyučovania**

 Podľa jednotlivých predmetov v hodnotenom školskom roku bola na 1. stupni odbornosť vyučovania nasledovná:

- väčšina predmetov je vyučovaná kvalifikovane

**9.Vzdelávanie zamestnancov /§ 2. ods. 1 h/**

V školskom roku 2016/2017 sa podľa plánu kontinuálneho vzdelávania učitelia nezapájali do aktivít organizovaných MPC v rámci zvyšovania svojej kvalifikácie či získania kreditov. Zúčastňovali sa seminárov a školení, za ktoré kredity nezískajú.

Domaracká Daniela – školenie Červeného kríža

**Doposiaľ absolvované vzdelávania:**

**Počet uvádzajúcich začínajúcich pedagogických zamestnancov : 0**

**Počet pedagógov, ktorí absolvovali špecializačné vzdelávanie : 1**

**Počet pedagógov, ktorí absolvovali aktualizačné vzdelávanie : 3**

**Počet pedagógov, ktorí absolvovali inovačné vzdelávanie : 3**

**Počet pedagógov s 1. kvalifikačnou skúškou: 1**

**Počet pedagógov s druhou kvalifikačnou skúškou : 2**

**10. Údaje o aktivitách a prezentácii školy**

**10.1. Záujmové útvary**

 V šk. roku 2016/2017 mohli žiaci pracovať v 4 záujmových útvaroch rôzneho charakteru, ktoré viedli naši pedagógovia. Práca v záujmových útvaroch bola pravidelná a vypisovala sa požadovaná dokumentácia.

 Celkovo bolo žiakom vydaných 65 vzdelávacích poukazov určených na činnosť záujmových útvarov a škola prijala späť 59 poukazov.

 Na škole pracovali tieto záujmové útvary :

1. Počítače hrou – viedla Mgr. Adriana Naďová

2. Futbalový krúžok – viedol Mgr. Andrej Naď

3. Krúžok voľného času - viedla Mgr. Beáta Jurošová

4. Šikovníček - viedla Mgr. Ingrid Schnellyová

**10.2. Aktivity školy**

Škola sa prezentuje na verejnosti svojou kvalitnou výchovno-vzdelávacou činnosťou, bohatou mimoškolskou činnosťou a tradičnými aktivitami.

|  |  |
| --- | --- |
| **Aktivity organizované školou** | **Aktivity, do ktorých sa škola zapojila** |
| **Týždeň zdravej výživy** |  |
| **Jesenné plody** |  |
| **Šarkaniáda** | **Príprava Valentíniek** |
| **Svetový deň mlieka** | **Príprava darčekov pre mamičky** |
| **Spoločné čítanie** | **Návšteva obecnej knižnice** |
| **Vianočná besiedka** | **Mesiac úcty k starším** |
| **Detský karneval** |  |
| **Švihadlový maratón** |  |
| **Literárne súťaže – Hviezdoslavov Kubín** | **Stavenie mája** |
| **Zber papiera** | **Deň zeme – čistenie okolia školy a MŠ** |
| **Športové súťaže – tenis, šport. olympiáda, cyklistická súťaž** | **Projekt CPPPaP v Trebišove – besedy**  |

Škola disponuje 22 počítačmi, z ktorých 2 sa využívajú v administratíve a 19 sa využívalo na vyučovaní a v mimovyučovacom čase v dvoch počítačových učebniach, ktorých správcom je Mgr. Adriana Naďová. Webová stránka školy sa inovuje  riaditeľkou školy.

**11. Výsledky inšpekčnej činnosti /** **§ 2. ods. 1 k/**

V školskom roku 2015/2016 bola na škole vykonaná komplexná inšpekcia v dňoch 18.11.2015, 20.11.2015 a 23.11.2015.

Závery:

K silným stránkam v oblasti riadenia školy patrilo vypracovanie ŠkVP, podľa ktorého škola realizovala výchovu a vzdelávanie so stanovenými cieľmi zodpovedajúcimi reálnym podmienkam školy. Zlepšenie si vyžaduje spolupráca vedenia s orgánmi školskej samosprávy, metodická pomoc pri odovzdávaní informácií, skúseností, zvýšenie kontroly nad akceptáciou prijatých opatrení a zapájanie žiakov do súťaží.

- v oblasti podmienok patrili k silným stránkam personálne podmienky, odbornosť vyučovania. Slabou stránkou bolo nezabezpečenie monitoringu zameraného na prevenciu a odhaľovanie negatívnych javov v správaní sa žiakov.

- v oblasti výchovy a vzdelávania silnou stránkou bola pozitívna pracovná atmosféra, sprístupňovanie učiva zrozumiteľným spôsobom. Zlepšenie si vyžaduje komplexné formulovanie a overovanie cieľov. Správa o výsledkoch inšpekčnej činnosti je k dispozícii u riaditeľky školy.

V školskom roku 2016/2017 sa uskutočnila následná inšpekcia.

Tematická inšpekcia vykonaná dňa 26.05.2004 sa zamerala na zistenie úrovne vzdelávacích výsledkov žiakov 4.ročníka v predmete prírodoveda.

**12. Materiálno-technické podmienky /** **§ 2. ods. 1 l/**

Škola je dobre vybavená učebnými pomôckami, ktoré sa snažíme stále dopĺňať. Máme špeciálnu počítačovú učebňu. Dve triedy sú vybavené interaktívnymi tabuľami. Jedna trieda je vybavená počítačmi a dataprojektorom. Súčasný stav materiálno-technických podmienok je dobrý. Učitelia majú svoje triedy a učebne vybavené internetom, pomôckami a to im vytvára vhodné podmienky na prípravu a relaxáciu. Žiaci sa stravujú v budove MŠ. Máme jednu triedu školského klubu.

Vyučovanie telesnej výchovy prebieha v cvičebni školy a tiež na školskom ihrisku.

Škola má ihrisko vybíjanú a futbal, doskočisko. Využívame multifunkčné ihrisko obce.

**13.Údaje o finančnom a hmotnom zabezpečení výchovno-vzdelávacej činnosti /§ 2. ods. 1 m/**

*1. Dotácie zo štátneho rozpočtu na žiakov*

Normatívne finančné prostriedky na prenesené kompetencie od januára do júna 2016 boli vo výške ..........65 293,- €

Na originálne kompetencie bolo škole pridelených od januára do júna 2016 .......43 800 ,- € (MŠ,ŠJ,ŠKD)

Nenormatívne finančné prostriedky

- na žiakov zo SZP ........nemáme

- na výchovu a vzdelávanie 5-ročných detí ...........1410,- €

- na učebnice Prvouky ....................50,- €

*2. Príspevky na čiastočnú úhradu nákladov spojených s hmotným zabezpečením školy od rodičov alebo inej osoby, ktorá má voči žiakovi vyživovaciu povinnosť.*

Neboli.

*3. Finančné prostriedky prijaté za vzdelávacie poukazy a spôsob ich použitia v členení podľa financovaných aktivít*

Príjem za vzdelávacie poukazy január - jún 2017: ..........922,- €

*4. Finančné prostriedky získané od rodičov alebo zákonných zástupcov žiakov, právnických osôb alebo fyzických osôb a spôsob ich použitia v členení podľa finančných aktivít . Neboli*

*5. Iné finančné prostriedky získané podľa osobitných predpisov*

Dopravné pre žiakov : Nebolo

Príjmy z poplatkov za ŠKD od januára do júna 2017: ......376,-€

 za MŠ : .......153,-€

Finančné prostriedky v uvedenom školskom roku postačovali na bezproblémové zabezpečenie celkového výchovno-vzdelávacieho procesu i napriek tomu, že normatívne financovanie škôl nie je z nášho pohľadu postačujúce pre trend dnešnej modernej a ekonomicky náročnej doby.

**14. Vyhodnotenie školského roka 2016/2017 a určenie cieľov a strategických úloh na školský rok 2017/2018 ( § 2 ods. 1 písm. n)**

**Opatrenia vyplývajúce z analýzy študijných výsledkov a aktivít školy**

1. Na metodických združeniach je potrebné:

- prejednať študijné výsledky jednotlivých tried a porovnať ich s výsledkami ročníkových previerok,

- pripraviť viac aktivít na presadenie sa väčšieho počtu žiakov v jednotlivých vzdelávacích oblastiach.

2. Pokračovať v uskutočňovaní ročníkových previerok z jednotlivých predmetov.

V ročníkových previerkach zadávať učivo, ktoré je uvedené vo vzdelávacích oblastiach. Po previerkach (vstupná previerka, polročná a koncoročná previerka) spraviť podľa dohody analýzu pre vlastnú potrebu.

**Vyhodnotenie koncoročných previerok:**

|  |
| --- |
| **Slovenský jazyk a literatúra** |
| **Ročník** | **Priemerná známka - diktát** | **Priemerná známka - test** | **úspešnosť** |
| **1.** | **2,38** | **1,69** | **86,2%** |
| **2.** | **3,38** | **2,76** | **66,1%** |
| **3.** | **3,13** | **2,8** | **63,7%** |
| **4.** | **3,66** | **2,33** | **74,2%** |

|  |
| --- |
| **Matematika** |
| **Ročník** | **Priemerná známka - test** | **úspešnosť** |
| **1.** | **1,76** | **84 %** |
| **2.** | **2,07** | **75,8%** |
| **3.** | **2,93** | **63,2%** |
| **4.** | **2,66** | **68,57%** |

3. IKT využiť aj pri iných predmetoch. Využiť skúsenosti z predchádzajúcich školských rokov pri tvorbe a realizácii projektov.

4. V rámci školského roka robiť monitor pre žiakov , sledovať zmeny v správaní dieťaťa a v prípade oprávneného podozrenia zo zanedbávania, fyzického alebo psychického týrania, šikanovania, alebo v prípade účasti žiaka na šikanovaní, užívaní drog, škola bezodkladne požiadať o spoluprácu Odbor sociálnych vecí a rodiny Úradu práce, sociálnych vecí a rodiny v Trebišove.

5. V prípade žiakov s výraznými poruchami správania či záškoláctva v záujme aktívnej ochrany dieťaťa inštitúcia požiadala o spoluprácu CPPP.

6. Rozvíjať čitateľskú gramotnosť , finančnú gramotnosť vo všetkých predmetoch – čo je prioritná úloha na školský rok 2016/2017.

7. Zlepšiť podmienky na rozvoj materiálno-technickej základne školy vlastnou prácou,

využívaním prostriedkov od sponzorov, zapájaním sa do projektov s finančnou podporou.

8. Zabezpečovať moderné učebné pomôcky podľa množstva financií.

9. Skvalitňovať vyučovanie jednotlivých predmetov, viac sa prezentovať na verejnosti.

**Opatrenia vyplývajúce z analýzy dochádzky žiakov**

Školská dochádzka je problémom našej školy, – prevažne rómski žiaci chýbajú najviac. Aby sme problém aspoň sčasti vyriešili v školskom roku 2017/2018 musíme vykonať nasledovné opatrenia:

1. Presvedčiť rodičov a žiakov o potrebe realizovať opatrenia v oblasti dochádzky uvedené v školskom a klasifikačnom poriadku.

2. Dôsledne dodržiavať opatrenia o dochádzke zo strany triednych učiteľov, ostatných učiteľov a vedenia školy.

3. Presný počet ospravedlnených a neospravedlnených vymeškaných hodín je určený vo Vnútornom poriadku školy.

4. Od 1.9.2008 sa podľa Zb.č.245/2008 o výchove a vzdelávaní mení a dopĺňa zákon 596/2003 Z.z, medzi inými aj § 37 ods. 1 až ods. 3 o priestupkoch. Naša škola bude postupovať v zmysle uvedených právnych predpisov.

**16. Oblasti, v ktorých škola dosahuje dobré výsledky, a oblasti, v ktorých sú nedostatky a treba úroveň výchovy a vzdelávania zlepšiť vrátane návrhov opatrení (§ 2 ods., 1 písm. o)**

|  |  |
| --- | --- |
| **SILNÉ STRÁNKY*** odbornosť vyučovania
* dobrá úroveň pedagogických

zamestnancov v ovládaní práce s PC* kreativita a flexibilita zamestnancov
* vzdelávanie sa učiteľov
* možnosť práce s PC a internetom
* používanie moderných vyučovacích metód
* vlastné počítačové učebne
* kvalifikovaný učiteľ informatiky, učiteľ cudzieho jazyka
* dobré priestorové podmienky
* vlastné priestory ŠKD
* dobrá spolupráca s rodičovskou

radou školy a RŠ* dobrá spolupráca s Obecným úradom
* dobrá klíma školy - kladný vzťah žiakov ku škole
 | **SLABÉ STRÁNKY*** malá telocvičňa
* málo moderných učebných pomôcok
* nedostatok aktívneho učenia sa žiaka
* úroveň vzťahov učiteľ – žiak, rodič – učiteľ
* nedostatočná komunikácia zo strany rodičov problémových žiakov
 |
| **PRÍLEŽITOSTI**ochota pracovať a osobne rásť* dobré podmienky na zavádzanie

informačno-komunikačnýchtechnológií* vzdelávanie pedagogických

zamestnancov* skvalitnenie prezentácie školy
 | **RIZIKÁ*** veľká vzdialenosť od ostatných

vzdelávacích a kultúrnych centier* vysoká konkurencia škôl
* nepriaznivý populačný vývoj
* znižovanie vedomostnej úrovne a

zvyšovanie agresivity prichádzajúcichžiakov* nezáujem niektorých rodičov žiakov o dochádzku a prácu ich detí v škole
 |

**17. Spolupráca školy s rodičmi /§ 2. ods. 2 c/**

 Spolupráca s rodičmi je na dobrej úrovni – spolupracujú s triednymi učiteľmi aj s vedením školy a tiež sú vedeniu školy nápomocní rodičia pri rôznych aktivitách (jesenný a jarný zber papiera, Karneval, MDD a ďalšie aktivity so zabezpečovaním cien). Aktívnych rodičov je z roka na rok menej, väčšinou javia slabý alebo žiadny záujem o dianie v škole. Takmer všetci rodičia platia rodičovský príspevok, ktorý slúži len na činnosti a podujatia pre žiakov.

 Rada školy tiež úzko spolupracuje s riaditeľstvom školy a podporuje vedenie školy vo všetkých aktivitách.

 Riaditeľstvo školy úzko spolupracuje aj so zriaďovateľom našej školy.

**Záver**

 Vedenie školy sa chce touto cestou poďakovať za prácu v školskom roku 2016/2017 svojim zamestnancom za ich kvalitnú a kreatívnu prácu, žiakom za ich tvorivosť a aktivitu. Zároveň ďakujeme za spoluprácu všetkým organizáciám v obci a hlavne svojmu zriaďovateľovi za jeho ústretový prístup k našim požiadavkám a potrebám.

***V Hrani , dňa 30.8.2017***

 **......................................................**

 ***Mgr. Adriana Naďová, riaditeľka ZŠsMŠ***